4. การประกอบธุรกิจแต่ละประเภทบริการ

4.1 ลักษณะการให้บริการ

บริษัทหลักทรัพย์ ยูโอบี เคย์เฮียน (ประเทศไทย) จำกัด (มหาชน)
ซึ่งเป็นสมาชิกตลาดหลักทรัพย์แห่งประเทศไทยหมายเลข 26
โดยได้รับใบอนุญาตประกอบธุรกิจหลักทรัพย์ 4 ประเภท ได้แก่ นายหน้าซื้อขายหลักทรัพย์
ค้าหลักทรัพย์ ที่ปรึกษาการลงทุน และการจัดจำหน่ายหลักทรัพย์ นอกจากนี้ บริษัทฯ
ยังได้รับความเห็นชอบให้ประกอบธุรกิจที่ปรึกษาทาง
การเงินและธุรกิจการเป็นตัวแทนสนับสนุนการขายและรับซื้อคืนหน่วยลงทุน
และร่วมมือกับบริษัทหลักทรัพย์ เพื่อธุรกิจหลักทรัพย์ จำกัด (มหาชน)
ในการให้บริการยืมและให้ยืมหลักทรัพย์ ซึ่งปัจจุบันบริษัทฯ ประกอบธุรกิจนายหน้าซื้อขายหลักทรัพย์
การจัดจำหน่ายหลักทรัพย์ และธุรกิจการเป็นตัวแทนสนับสนุนการขายและรับซื้อคืนหน่วยลงทุน
สำหรับธุรกิจที่ปรึกษาทาง การเงิน บริษัทฯ
ได้ขอระงับการเป็นที่ปรึกษาทางการเงินเป็นการชั่วคราว โดยบริษัทฯ
เน้นการประกอบธุรกิจนายหน้าซื้อขายหลักทรัพย์เป็นหลัก
และอยู่ระหว่างการพัฒนาธุรกิจตัวแทนซื้อขายหน่วยลงทุน

  4.1.1 ธุรกิจนายหน้าซื้อขายหลักทรัพย์

ธุรกิจนายหน้าซื้อขายหลักทรัพย์เป็นธุรกิจหลักของบริษัทฯ โดยรายได้กว่าร้อยละ 70
ของรายได้รวมมาจากธุรกิจนี้ โดยลูกค้าของบริษัทฯ
มีทั้งลูกค้าบุคคลและลูกค้าสถาบันทั้งในประเทศและต่างประเทศ ซึ่งบริษัทฯ
แบ่งการดูแลลูกค้าออกเป็น 2 ส่วนหลักๆ คือ สายธุรกิจรายย่อยดูแลลูกค้าบุคคล
และฝ่ายลูกค้าสถาบันดูแลลูกค้าสถาบัน ทั้งนี้ สัดส่วนการให้บริการ แก่ลูกค้าบุคคล : ลูกค้าสถาบัน
ในปี 2553 – 2555 เท่ากับร้อยละ 73 : 27, 78 : 22 และ 74 : 26 ตามลำดับ
จะเห็นได้ว่าลูกค้าส่วนใหญ่ของบริษัทฯ กว่าร้อยละ 73 เป็นลูกค้าบุคคล นอกจากนี้บริษัทฯ
ได้เปิดให้บริการซื้อขายหลักทรัพย์ต่างประเทศผ่าน ASEAN LINK
โดยทำการซื้อขายหลักทรัพย์ในตลาดหลักทรัพย์สิงคโปร์เป็นตลาดแรก

มูลค่าการซื้อขายหลักทรัพย์ของบริษัทฯ (ทั้งในตลาดหลักทรัพย์และตลาด MAI) ปี 2555
มีมูลค่าประมาณ 421,362 ล้านบาท ซึ่งครองส่วนแบ่งการตลาดร้อยละ 3.06 ซึ่งอยู่ในอันดับที่ 13
โดยเพิ่มขึ้นจากปี 2554 ซึ่งครองส่วนแบ่งการตลาดร้อยละ 2.53 อยู่ในอันดับที่ 20
เนื่องจากได้รับประโยชน์จากการเข้าซื้อบริษัทหลักทรัพย์ ยูไนเต็ด จำกัด (มหาชน)

ตารางแสดงส่วนแบ่งการตลาดมูลค่าการซื้อขายหลักทรัพย์ของบริษัทฯ
แยกตามประเภทของลูกค้าและประเภทบัญชี

ตารางแสดงส่วนแบ่งการตลาดมูลค่าการซื้อขายตราสารอนุพันธ์ของบริษัทฯ

  -------------------------------------- ------------ ------------ -----------
  ปริมาณซื้อขายตราสารอนุพันธ์                  2555         2554         2553

  (หน่วย : สัญญา)                                                    

  ตลาดสัญญาซื้อขายล่วงหน้า                    10,457,928   10,027,166   4,519,436

  บริษัท ฯ                                 198,025      261,975      26,211

  ส่วนแบ่งการตลาด (%)                      1.89         2.61         0.58

  อันดับ                                   21           16           35
  -------------------------------------- ------------ ------------ -----------

ที่มา: SETSMART

บัญชีซื้อขายหลักทรัพย์ของบริษัทฯ แบ่งเป็น 4 ประเภท ดังนี้

1. บัญชีเงินสด (Cash Account) เป็นบัญชีที่ลูกค้าจะต้องชำระราคาค่าซื้อหลักทรัพย์ให้บริษัทฯ
ภายใน 3 วันทำการ นับถัดจากวันที่สั่งซื้อหลักทรัพย์ และบริษัทฯ
จะส่งมอบเงินค่าขายหลักทรัพย์ให้แก่ลูกค้าที่ขายหลักทรัพย์ในวันทำการที่ 3
นับถัดจากที่สั่งขายหลักทรัพย์เช่นกัน ซึ่งแบ่งออกได้เป็น 2 แบบ คือ

1.1 บัญชีเงินสดปกติ (Normal Cash) คือ
บัญชีที่ได้มีการกำหนดวงเงินแก่ลูกค้าโดยพิจารณาจากข้อมูลต่างๆ เช่น หน้าที่การงาน รายได้ประจำ
ประวัติ ฐานะ และหลักฐานทางการเงิน เป็นต้น ลูกค้าสามารถขอขยายวงเงินได้ ทั้งนี้
เป็นไปตามนโยบาย การพิจารณาอนุมัติวงเงินซื้อขายหลักทรัพย์ของบริษัทฯ

1.2 บัญชีเงินสดแบบมีหลักประกันเต็มจำนวน (Cash Balance) คือ
บัญชีที่วงเงินซื้อขายหลักทรัพย์จะเปลี่ยนแปลงไปตามจำนวนเงินคงเหลือที่ลูกค้าฝากไว้กับบริษัทฯ
หักด้วยมูลค่าซื้อหลักทรัพย์ที่ยังมิได้ชำระราคา

การจัดแบ่งประเภทบัญชีดังกล่าวข้างต้น มีวัตถุประสงค์เพื่อให้บริการที่เหมาะสมแก่ลูกค้าแต่ละราย
และสามารถนำมาใช้เป็นเครื่องมือในการบริหารความเสี่ยงได้อีกทางหนึ่ง อาทิเช่น
กรณีลูกค้าชาวต่างชาติที่ไม่มีถิ่นที่อยู่ในประเทศไทย บริษัทฯ
จะพิจารณาให้ลูกค้าเปิดบัญชีเงินสดแบบมีหลักประกันเต็มจำนวน
หรือลูกค้ารายที่เคยมีประวัติการชำระราคาหลักทรัพย์ไม่เป็นไปตามกำหนด บริษัทฯ
จะพิจารณาให้ลูกค้าเปลี่ยนไปใช้บัญชีเงินสดแบบมีหลักประกันเต็มจำนวน เป็นต้น

อนึ่ง ตามข้อบังคับตลาดหลักทรัพย์แห่งประเทศไทย
เรื่องหลักเกณฑ์และวิธีการเกี่ยวกับการซื้อขายหลักทรัพย์ด้วยเงินสด
กำหนดให้ลูกค้ารายใหม่ซึ่งเป็นบุคคลธรรมดาที่เปิดบัญชีซื้อขายหลักทรัพย์ตั้งแต่วันที่ 1 พฤศจิกายน
พ.ศ. 2548 ต้องชำระราคา ค่าซื้อและรับค่าขายผ่านระบบการหักบัญชีอัตโนมัติผ่านธนาคาร (ATS)
หรือผ่านบัญชีของลูกค้าที่มีอยู่กับบริษัทฯ เพื่อชำระราคาหลักทรัพย์ (Cash Balance)

2. บัญชีเครดิตบาลานซ์ (Credit Balance Account)
เป็นบัญชีที่ลูกค้าสามารถกู้ยืมเงินเพื่อซื้อหลักทรัพย์ได้
โดยลูกค้าต้องวางเงินสดและ/หรือหลักทรัพย์เป็นหลักประกันการชำระหนี้ ในอัตราส่วนขั้นต่ำที่บริษัทฯ
กำหนด ซึ่งต้องไม่ต่ำกว่าร้อยละ 50 ตามประกาศของตลาดหลักทรัพย์แห่งประเทศไทย
ซึ่งลูกค้าจะได้รับดอกเบี้ยจากบริษัทฯ หากจำนวนเงินสดที่วางเป็นหลักประกันสูงกว่ายอดหนี้
และจะต้องจ่ายดอกเบี้ยเงินกู้ยืมหากยอดหนี้สูงเกินกว่าเงินสดที่วางหลักประกัน

3. บัญชีอินเตอร์เน็ต (Internet Trading Account)
เป็นบัญชีซื้อขายหลักทรัพย์ที่ลูกค้าสามารถส่งคำสั่งซื้อขายหลักทรัพย์ด้วยตนเองผ่านทางระบบอินเทอร์เน็ต
ทั้งนี้ เพื่อเป็นการเสริมช่องทางการส่งคำสั่งซื้อขายหลักทรัพย์ของลูกค้า
โดยลูกค้าสามารถใช้บริการต่างๆ เช่น ดูข้อมูลความเคลื่อนไหวของราคาหลักทรัพย์ต่างๆ
ในตลาดหลักทรัพย์ และข้อมูลการลงทุนอื่นๆ
รวมทั้งตรวจสอบรายการหลักทรัพย์คงเหลือในบัญชีของลูกค้าเอง เป็นต้น

4. บัญชีเพื่อการลงทุนในหลักทรัพย์ต่างประเทศ เป็นบัญชีประเภทฝากเงินล่วงหน้า
โดยที่ลูกค้าต้องฝากเงินเป็นหลักประกันล่วงหน้าก่อนการซื้อขายหลักทรัพย์ไม่น้อยกว่าที่บริษัทฯ กำหนด
โดยมีวงเงินลงทุนในหลักทรัพย์ต่างประเทศ
ที่บริษัทพิจารณาอนุมัติให้แก่ลูกค้าตามวงเงินที่ได้รับการจัดสรรจากสำนักงานคณะกรรมการ ก.ล.ต.
โดยปัจจุบัน ลูกค้าจะต้องติดต่อสื่อสารกับเจ้าหน้าที่การตลาดเพื่อการลงทุนในหลักทรัพย์ต่างประเทศ
อนึ่ง ในการขอเปิดบัญชีดังกล่าว
เจ้าหน้าที่ส่วนบริการลูกค้าจะจัดส่งรายชื่อผู้มีความประสงค์จะเปิดบัญชีเพื่อการลงทุนในหลักทรัพย์ต่างประเทศต่อสำนักงานคณะกรรมการ
ก.ล.ต. เพื่อการดำเนินการขออนุญาตต่อธนาคารแห่งประเทศไทย (ธปท.) ต่อไป และบริษัทฯ
อนุญาตให้ลูกค้าวางหลักประกันเป็นเงินสดเท่านั้น

บัญชีตราสารอนุพันธ์ (Derivatives Account)
เป็นบัญชีซื้อขายล่วงหน้าที่ลูกค้าติดต่อสื่อสารกับเจ้าหน้าที่การตลาดเพื่อให้เจ้าหน้าที่การตลาดส่งคำสั่งซื้อขายไปยังตลาดอนุพันธ์
หรือลูกค้าเป็นผู้ส่งคำส่งซื้อขายด้วยตนเองผ่านระบบอินเตอร์เน็ต
เจ้าหน้าที่การตลาดที่ได้รับใบอนุญาตการเป็นผู้ติดต่อผู้ลงทุนสัญญาซื้อขายล่วงหน้าจะให้คำแนะนำและข้อมูลข่าวสารประกอบการตัดสินใจการลงทุนของลูกค้า
โดยลูกค้าต้องวางหลักประกันก่อนการซื้อขาย ตามนโยบายการควบคุมความเสี่ยงของบริษัทฯ
ซึ่งอนุญาตให้ลูกค้าวางหลักประกันเป็นเงินสดเท่านั้น

บริษัทฯ กำหนดวงเงินที่ขออนุมัติสำหรับการลงทุนในสัญญาซื้อขายล่วงหน้าโดยอ้างอิงจากข้อมูลต่างๆ
เช่นรายได้ มูลค่าหลักทรัพย์ที่ฝากไว้กับบริษัทฯ หรือเงินฝากธนาคาร
โดยขั้นตอนในการพิจารณาอนุมัติวงเงินและเปิดบัญชีซื้อขายสัญญาซื้อขายล่วงหน้าคล้ายคลึงกับขั้นตอนของการเปิดบัญชีหุ้น
และทางบริษัทฯ อนุญาตให้มีการแยกวงเงิน (Split) ที่เคยอนุมัติให้กับบัญชีหุ้นของลูกค้า
หากลูกค้ามีความประสงค์จะนำวงเงินมาลงทุนในบัญชีตราสารอนุพันธ์เพิ่ม ทั้งนี้
เป็นไปตามนโยบายการพิจารณาอนุมัติวงเงินซื้อขายหลักทรัพย์ของบริษัทฯ

ทั้งนี้ บริษัทฯ ได้กำหนดนโยบายและวิธีการปฏิบัติงานด้านต่างๆ ไว้อย่างชัดเจน โดยสอดคล้องกับกฎ
ระเบียบ และข้อบังคับของหน่วยงานที่เกี่ยวข้อง คือ สำนักงานคณะกรรมการ ก.ล.ต.
และตลาดหลักทรัพย์แห่งประเทศไทย ไม่ว่าจะเป็น
การกำหนดให้การซื้อขายหลักทรัพย์ด้วยเงินสดต้องดำรงหลักประกันในบัญชีไว้ร้อยละ 15
ตามหลักเกณฑ์ เงื่อนไข และวิธีการเกี่ยวกับการซื้อขายหลักทรัพย์ด้วยเงินสดของตลาดหลักทรัพย์
โดยหลักประกันที่บริษัทฯ รับจากลูกค้า จะต้องเป็นเงินสด หรือ หลักทรัพย์ หรือ
ใบสำคัญแสดงสิทธิที่จะซื้อหุ้นสามัญ ซึ่งเป็นหลักทรัพย์จดทะเบียนในตลาดหลักทรัพย์ เท่านั้น

นโยบายในการพิจารณาเปิดบัญชีและอนุมัติวงเงินซื้อขายหลักทรัพย์ให้แก่ลูกค้า

-   บัญชีเงินสด

บริษัทฯ มีนโยบายในการรับลูกค้าที่ดี มีความรู้ความเข้าใจในผลิตภัณฑ์การลงทุน
และมีความสามารถในการชำระราคา โดยในการตรวจสอบจะครอบคลุมถึงอาชีพการงาน ประวัติ
ความน่าเชื่อถือ ความเป็นผู้มีชื่อเสียงทางสังคม และหลักฐานแสดงฐานะการเงิน
มูลค่าของส่วนของผู้ถือหุ้น ประวัติการซื้อขายกับบริษัทหลักทรัพย์อื่น
และมูลค่าทรัพย์สินของลูกค้าที่ฝากไว้ กับบริษัทฯ (ในกรณีที่ลูกค้าแสดงความประสงค์จะเปิดบัญชี
ซื้อขายผลิตภัณฑ์ทางการเงินประเภทอื่นเพิ่มเติมกับบริษัทฯ)

สำหรับการอนุมัติเปิดบัญชีเพื่อซื้อขายสัญญาซื้อขายล่วงหน้า บริษัทฯ
จะพิจารณาเพิ่มเติมถึงหลักฐานที่แสดงถึงความรู้ความเข้าใจของลูกค้าเกี่ยวกับการซื้อขายสัญญาซื้อขายล่วงหน้า
เช่น การผ่านการอบรมความรู้จากสถาบันความรู้ตลาดทุน (Thailand Securities
Institute: TSI) สถาบันอื่นที่เทียบเคียง เป็นต้น

1. เจ้าหน้าที่การตลาดให้รายละเอียดเกี่ยวกับการเปิดบัญชีซื้อขายหลักทรัพย์ หรือ
ตราสารอนุพันธ์และให้ลูกค้ากรอกข้อมูล ในเอกสารคำขอเปิดบัญชีซื้อขายหลักทรัพย์
และ/หรือตราสารอนุพันธ์ ประกอบด้วย

-   แบบฟอร์มคำขอเปิดบัญชีซื้อขายหลักทรัพย์ หรือ ตราสารอนุพันธ์
    และสัญญาแต่งตั้งตัวแทนนายหน้าเพื่อซื้อขายหลักทรัพย์ (อากรแสตมป์ 30 บาท)

-   บันทึกข้อตกลงแนบท้ายสัญญาแต่งตั้งตัวแทน/นายหน้าเพื่อซื้อขายหลักทรัพย์
    แบบเปิดเผยความเสี่ยงจากการซื้อขายหลักทรัพย์ในต่างประเทศ
    (กรณีเปิดบัญชีเพื่อการลงทุนในหลักทรัพย์ต่างประเทศ)

-   แบบประเมินความสามารถในการรับความเสี่ยงในการลงทุน (Suitability Test)

-   หนังสือขอให้หักบัญชีเงินฝาก (ATS)

-   บัตรแสดงตัวอย่างลายมือชื่อ

-   หนังสือมอบอำนาจ (ถ้ามี)

-   เอกสารประกอบการเปิดบัญชีอื่น ๆ มีดังนี้

+---------------------------------+------------------------------------+
| บุคคลธรรมดา                      | นิติบุคคล                             |
+=================================+====================================+
| เอกสารที่ต้องการ (รับรองสำเนาถูกต้อง) | เอกสารที่ต้องการ (รับรองสำเนาถูกต้อง)    |
|                                 |                                    |
| -   สำเนาบัตรประจำตัวประชาชน      | -   สำเนาหนังสือรับรองบริษัท            |
|     หรือบัตรประจำตัวข้าราชการ       |     ย้อนหลังไม่เกิน 3 เดือน             |
|                                 |     นับจากวันที่ยื่นเอกสารขอเปิดบัญชี       |
| -   สำเนาทะเบียนบ้าน              |                                    |
|                                 | -   สำเนาหนังสือบริคณห์สนธิ             |
| -   สำหรับชาวต่างประเทศ :         |     และข้อบังคับของบริษัท               |
|                                 |                                    |
|     1.  สำเนาหนังสือเดินทาง        | -   สำเนารายงานการประชุม            |
|         (Passport) หรือ          | ของคณะกรรมการที่ให้เปิดบัญชีซื้อขายหลักทรัพย์ |
|         สำเนาใบอนุญาตบุคคลต่างด้าว  |     พร้อมกำหนดบุคคลผู้รับมอบ            |
|         (กรณีมีถิ่นที่อยู่ในประเทศไทย)  | อำนาจลงนามเพื่อลงนามเปิดบัญชีทำการซื้อขาย |
|                                 |     ชำระราคา                       |
|     2.  ใบอนุญาตการทำงาน (Work   |     และ/หรือลงนามในเอกสาร           |
|         Permit)                 | ต่างๆที่เกี่ยวข้องกับการทำธุรกรรมทางการเงิน |
|                                 |     ในแต่ละบัญชี                      |
| -   สำเนาเอกสา                  |                                    |
| รทางการเงินเพื่อใช้สำหรับพิจารณาวงเงิน | -   ง                              |
|     เช่น สำเนาสมุดเงินฝาก,         | บการเงินที่ตรวจสอบแล้วงวดบัญชีล่าสุดย้อนหลัง |
|                                 |     2 ปี                            |
| ใบแจ้งเงินเดือน,รายงานยอดหุ้นคงเหลือ, |                                    |
|     สำเนายอดหน่วยลงทุน คงเหลือ,    | -   สำเนาใบอนุญาตประกอบกิจการ        |
|                                 |     (กรณีเฉพาะ)                     |
|   สำเนาตั๋วสัญญาใช้เงินที่ยังไม่ครบกำหนด |                                    |
|                                 | -   ตัวอย่างลายมือชื่อ สำเนาทะเบียนบ้าน   |
|    (สามารถยื่นเอกสารอย่างใดอย่างหนึ่ง |     สำเนาบัตรปร                     |
|     ก็ได้)                        | ะชาชน/หนังสือเดินทางของกรรมการผู้มีอำนาจ |
|                                 |     ลงนามและตราประทับของบริษัท        |
|                                 |                                    |
|                                 | -   รายชื่อผู้ถือหุ้นรายใหญ่ 5 อันดับแรก     |
|                                 |     ย้อนหลังไม่เกิน 1 ปี                |
|                                 |                                    |
|                                 | -   คำสั่งเกี่ยวกับการหักภาษี ณ ที่จ่าย      |
|                                 |                                    |
|                                 | -                                  |
|                                 |  สำหรับนิติบุคคลที่จดทะเบียนในประเทศที่ได้รับ |
|                                 |     ยกเว้นภาษี (Tax Heaven           |
|                                 |     Countries)                     |
|                                 |     จ                              |
|                                 | ะต้องมีผู้ถือหุ้นใหญ่ลงนามค้ำประกันการเปิดบัญชี |
|                                 |                                    |
|                                 | -   กรณีกองทุนบำเหน็จบำนาญ            |
|                                 |     หรือกองทุนสำรองเลี้ยงชีพ            |
|                                 |     หรือกองทุนรวม                    |
|                                 |     ต้องแนบหนังสือรับรองการ            |
|                                 |     จดทะเบียนกองทุน                  |
|                                 |     สัญญาการบริหารกองทุน              |
|                                 |     และหนังสือมอบอำนาจของกองทุน       |
|                                 |                                    |
|                                 | -   สำหรับนิติบุคคลต่างประเทศ:          |
|                                 |                                    |
|                                 | เอ                                 |
|                                 | กสารประเภทเดียวกับนิติบุคคลไทยแต่ต้องได้รับ |
|                                 | การรับรองสำเนาถูกต้องจากกงสุล และ      |
|                                 | Notary Public                      |
+---------------------------------+------------------------------------+

2. เจ้าหน้าที่การตลาดให้ความเห็นเกี่ยวกับลูกค้า (Know Your Client) ในด้านการลงทุน
ระยะเวลาที่รู้จักกับลูกค้า ศักยภาพในการซื้อขายในอดีต ประวัติการชำระเงิน หรือข้อมูลอ้างอิงอื่นๆ
เพื่อประกอบการพิจารณา

3. เจ้าหน้าที่การตลาดนำเสนอเอกสารการเปิดบัญชีให้หัวหน้าทีมการตลาด/ผู้จัดการสาขา
พิจารณาและให้ความเห็นเกี่ยวกับลูกค้าผู้ขอเปิดบัญชีซื้อขายหลักทรัพย์และนำส่งส่วนบริการลูกค้า

4. เจ้าหน้าที่ส่วนบริการลูกค้า
ฝ่ายปฏิบัติการหลักทรัพย์จะทำการตรวจสอบความครบถ้วนสมบูรณ์ของเอกสารการเปิดบัญชี
รวมทั้งเอกสารหลักฐานประกอบการพิจารณาอื่นๆ แล้วนำส่งฝ่ายควบคุมสินเชื่อ
เพื่อวิเคราะห์วงเงินซื้อขายหลักทรัพย์ที่ควรได้รับอนุมัติตามนโยบายสินเชื่อของบริษัทฯ
เพื่อนำเสนอผู้มีอำนาจอนุมัติต่อไป

5. หลังจากที่คำขอเปิดบัญชีซื้อขายหลักทรัพย์ของลูกค้าได้รับอนุมัติจากผู้มีอำนาจของบริษัทฯ
แล้วเจ้าหน้าที่ ส่วนบริการลูกค้า ฝ่ายปฏิบัติการหลักทรัพย์จะดำเนินการเปิดบัญชีในระบบ
และแจ้งเลขที่บัญชี วงเงินซื้อขายหลักทรัพย์ที่ได้รับอนุมัติให้เจ้าหน้าที่การตลาดทราบ

-   บัญชีเครดิตบาลานซ์

ในการเปิดบัญชีเครดิตบาลานซ์กับบริษัทฯ
มีเอกสารเพิ่มเติมนอกเหนือจากเอกสารคำขอเปิดบัญชีซื้อขายหลักทรัพย์ที่กล่าวข้างต้น (บัญชีเงินสด)
ได้แก่

-   สัญญาแต่งตั้งตัวแทนนายหน้าและการกู้ยืมเงินเพื่อซื้อหลักทรัพย์
    และการยืมหลักทรัพย์เพื่อขายชอร์ตในระบบ CREDIT BALANCE (อากรแสตมป์ 30 บาท)

-   ข้อชี้แจงสำหรับการเปิดบัญชีมาร์จิ้นประเภท CREDIT BALANCE

นโยบายการซื้อขายหลักทรัพย์สำหรับบัญชีเครดิตบาลานซ์

บริษัทฯ มีบริการให้ลูกค้ากู้ยืมเงินเพื่อซื้อหลักทรัพย์ในบัญชีเครดิตบาลานซ์
ซึ่งลูกค้าสามารถเลือกกู้ยืมเงินเพื่อซื้อหลักทรัพย์ได้ 2 ช่องทาง คือ เลือกกู้กับบริษัทฯ หรือ
เลือกกู้กับบริษัทหลักทรัพย์เพื่อธุรกิจหลักทรัพย์ (TSFC) ตามความประสงค์ของลูกค้าเป็นหลัก ทั้งนี้ ณ
วันที่ 31 ธันวาคม 2555 บริษัทฯ มียอดการให้กู้ยืมเงินเพื่อซื้อหลักทรัพย์ในบัญชีเครดิต
บาลานซ์ทั้งสิ้น 1,944.00 ล้านบาท

การให้สินเชื่อเพื่อซื้อหลักทรัพย์สำหรับบัญชีที่ใช้บริการกับ TSFC
จะเป็นไปตามหลักเกณฑ์และนโยบายของ TSFC ซึ่งในกรณีดังกล่าว TSFC
จะเป็นผู้รับความเสี่ยงจากการให้กู้ยืมเงินเพื่อซื้อหลักทรัพย์นั้น

การซื้อขายหลักทรัพย์บัญชีเครดิตบาลานซ์ของบริษัทฯ มีนโยบายในการควบคุมความเสี่ยงดังนี้ :

1.  บริษัทฯ ให้บริการบัญชีเครดิตบาลานซ์เฉพาะลูกค้าบุคคลธรรมดาเท่านั้น
    ในกรณีเป็นลูกค้าชาวต่างชาติ บริษัทฯ สงวนสิทธิ์ในการพิจารณาอนุมัติเป็นรายกรณีไป

2. กำหนดรายชื่อหลักทรัพย์จดทะเบียนที่อนุญาตให้ลูกค้ากู้ยืมเงินเพื่อซื้อ
และ/หรือนำมาวางเป็นหลักประกันในบัญชีเครดิตบาลานซ์ และอัตรามาร์จิ้นเริ่มต้น (Initial
Margin) โดยพิจารณาจากมูลค่าตามราคาตลาดของหลักทรัพย์ ปัจจัยพื้นฐาน สภาพคล่อง
รวมถึงความผันผวนของราคา ซึ่งอัตรามาร์จิ้นเริ่มต้นที่บริษัทฯ กำหนด
จะต้องไม่ต่ำกว่าอัตราที่ตลาดหลักทรัพย์แห่งประเทศไทยประกาศกำหนด

3. บริษัทฯ จะมีการทบทวนรายชื่อหลักทรัพย์จดทะเบียนที่อนุญาตให้ลูกค้ากู้ยืมเงินเพื่อซื้อ
และ/หรือนำมาวางเป็นหลักประกันในบัญชีเครดิตบาลานซ์ เป็นระยะๆ
เว้นแต่หลักทรัพย์ใดที่มีการเปลี่ยนแปลงอย่างมีนัยสำคัญ
หรือเข้าข่ายเป็นหลักทรัพย์ที่ห้ามซื้อขายในบัญชีเครดิตบาลานซ์
ตามประกาศของสำนักงานคณะกรรมการ ก.ล.ต. บริษัทฯ จะประกาศห้ามซื้อหลักทรัพย์นั้นๆ ทันที

4. การกำหนดจำนวนและมูลค่าหลักทรัพย์ที่อนุญาตให้ลูกค้ากู้ยืมเงินเพื่อซื้อ
และ/หรือนำมาวางเป็นหลักประกันในบัญชีเครดิตบาลานซ์ (Stock Concentration)

-   หลักทรัพย์เกรดเอ กำหนดจำนวนหุ้นสูงสุดของหลักทรัพย์ใดหลักทรัพย์หนึ่งของลูกค้าทุกราย
    ต้องไม่เกิน ร้อยละ 5 ของจำนวนหุ้นจดทะเบียนที่ชำระแล้ว (Paid up Shares)
    ของหลักทรัพย์นั้นๆ หากเกินกำหนดดังกล่าว บริษัทฯ
    สงวนสิทธิ์ในการพิจารณาห้ามซื้อหลักทรัพย์นั้นๆ เพิ่มเติม

-   หลักทรัพย์เกรดบีและซี กำหนดจำนวนหุ้นสูงสุดของหลักทรัพย์ใดหลักทรัพย์หนึ่งของลูกค้าทุกราย
    ต้องไม่เกินร้อยละ 3 ของจำนวนหุ้นจดทะเบียนที่ชำระแล้ว (Paid up Shares)
    ของหลักทรัพย์นั้นๆ หากเกินกำหนดดังกล่าว บริษัทฯ
    สงวนสิทธิ์ในการพิจารณาห้ามซื้อหลักทรัพย์นั้นๆ เพิ่มเติม

-   กำหนดจำนวนหุ้นสูงสุดของหลักทรัพย์ใดหลักทรัพย์หนึ่งในบัญชีของลูกค้าแต่ละราย
    ต้องไม่เกินร้อยละ 0.5 ของจำนวนหุ้นจดทะเบียนที่ชำระแล้ว (Paid up Shares)
    ของหลักทรัพย์นั้นๆ หากเกินกำหนดดังกล่าว บริษัทฯ
    สงวนสิทธิ์ในการพิจารณาห้ามซื้อหลักทรัพย์นั้นๆ เพิ่มเติม

-   กำหนดมูลค่าหลักทรัพย์ตามราคาตลาดของหลักทรัพย์ใดหลักทรัพย์หนึ่ง
    ที่ลูกค้าแต่ละรายจะสามารถกู้ยืมเงิน เพื่อซื้อ และ/หรือนำมาวางเป็นหลักประกันไว้ในบัญชีได้

-   บริษัทฯ กำหนดให้จัดเกรดหลักทรัพย์ทุกหลักทรัพย์ที่อนุญาตให้ลูกค้ากู้ยืมเงินเพื่อซื้อ
    และ/หรือนำมาวางเป็นหลักประกันในบัญชีเครดิตบาลานซ์
    รวมถึงกำหนดเพดานของมูลค่าหลักทรัพย์ตามราคาตลาดที่ลูกค้าแต่ละรายจะสามารถกู้ยืมเงินเพื่อซื้อ
    และ/หรือนำมาวางเป็นหลักประกันไว้ในบัญชีตามเกรดของหลักทรัพย์ ทั้งนี้ บริษัทฯ
    สงวนสิทธิ์ในการพิจารณาอนุมัติให้ลูกค้าสามารถกู้ยืมเงินเพื่อซื้อ
    และ/หรือนำหลักทรัพย์บางหลักทรัพย์มาวางเป็นหลักประกันในบัญชีได้มากกว่าที่กำหนดไว้เป็นรายกรณีไป
    ทั้งนี้ ขึ้นอยู่กับความน่าเชื่อถือ การนำฝากหลักประกันเมื่อถูกเรียกให้วางหลักประกันเพิ่ม
    ฐานะทางการเงินของลูกค้า และข้อมูลอื่นๆ ที่เกี่ยวข้องกับหลักทรัพย์นั้น เป็นต้น

5. หลักประกันที่ลูกค้าสามารถนำฝากเข้าบัญชีเครดิตบาลานซ์ ได้แก่ เงินสด
และ/หรือหลักทรัพย์จดทะเบียนที่อยู่ในรายชื่อที่บริษัทฯ
อนุญาตให้กู้ยืมเงินเพื่อซื้อและ/หรือนำมาวางเป็นหลักประกันในบัญชีเครดิตบาลานซ์เท่านั้น

อำนาจการอนุมัติวงเงิน

1.  การเปิดบัญชีและการอนุมัติวงเงินซื้อขายหลักทรัพย์/วงเงินซื้อขายสัญญาซื้อขายล่วงหน้า

วงเงินซื้อขายหลักทรัพย์

  ----------------------------- -----------------------------------------
  วงเงิน                         ผู้มีอำนาจอนุมัติ

  ไม่เกิน 10 ล้านบาท               หัวหน้าฝ่ายควบคุมสินเชื่อ หรือ
                                สมาชิกคณะกรรมการสินเชื่อ 1 ท่าน

  ไม่เกิน 30 ล้านบาท               สมาชิกคณะกรรมการสินเชื่อ 2 ท่าน

  มากกว่า 30 ล้านบาท              สมาชิกคณะกรรมการบริหาร 1 ท่าน (สิงคโปร์)
  ----------------------------- -----------------------------------------

วงเงินซื้อขายสัญญาซื้อขายล่วงหน้า

  ----------------------------- -----------------------------------------
  วงเงิน/ จำนวนสัญญา              ผู้มีอำนาจอนุมัติ

  ไม่เกิน 10 ล้านบาท หรือ ไม่เกิน 200 หัวหน้าฝ่ายตราสารอนุพันธ์ หรือ
  สัญญา                          สมาชิกคณะกรรมการสินเชื่อ 1 ท่าน

  ไม่เกิน 30 ล้านบาท หรือ ไม่เกิน 600 สมาชิกคณะกรรมการสินเชื่อ 2 ท่าน
  สัญญา                          

  มากกว่า 30 ล้านบาท หรือ เกิน 600  สมาชิกคณะกรรมการบริหาร 1 ท่าน (สิงคโปร์)
  สัญญา                          
  ----------------------------- -----------------------------------------

2.  การทบทวนวงเงิน

บริษัทฯ กำหนดให้มีการทบทวนวงเงินลูกค้าทุกรายอย่างน้อยปีละ 1 ครั้ง
เพื่อประเมินสถานะสินเชื่อและกำหนดวงเงินที่เหมาะสมให้แก่ลูกค้า อย่างไรก็ตาม บริษัทฯ
อาจทบทวนวงเงินซื้อขายหลักทรัพย์/วงเงินซื้อขายสัญญาซื้อขายล่วงหน้าของลูกค้า มากกว่าปีละ 1
ครั้ง ทั้งนี้ ขึ้นอยู่กับดุลยพินิจของคณะกรรมการสินเชื่อ และ/หรือ คณะกรรมการบริหาร
ที่จะให้มีการทบทวนวงเงินในช่วงเวลาที่ตลาดหลักทรัพย์/ตลาดอนุพันธ์มีความผันผวน

อย่างไรก็ตาม ลูกค้าสามารถขอปรับเพิ่มหรือลดวงเงินได้ ทั้งนี้
การขอปรับเพิ่มวงเงินยังคงต้องเป็นไปตามเกณฑ์การพิจารณาวงเงินของบริษัทฯ
พิจารณาประกอบร่วมกับข้อมูลอื่นที่เกี่ยวข้อง ได้แก่ ประวัติการชำระราคา รูปแบบการซื้อขาย
ฐานะการเงินของลูกค้า มูลค่าหลักประกันชำระราคาแล้วที่ลูกค้าฝากไว้กับบริษัทฯ
เกรดของหลักทรัพย์ การกระจุกตัวของหลักทรัพย์
การนำฝากหลักประกันเมื่อถูกเรียกให้วางหลักประกันเพิ่ม
จำนวนฐานะในสัญญาที่ลูกค้าเปิดอยู่ในขณะนั้น เป็นต้น

3.  การแก้ไขรายการซื้อขายผิดพลาด

บริษัทฯ กำหนดให้มีบัญชีซื้อขายผิดพลาดของบริษัทฯ
เพื่อรองรับรายการซื้อขายผิดพลาดที่เกิดจากความผิดพลาดของบุคลากรของบริษัทฯ เท่านั้น
โดยการโอนรายการซื้อขายผิดพลาดเข้าบัญชีบริษัทฯ
สามารถทำได้ภายใต้ระเบียบปฏิบัติเกี่ยวกับการซื้อขายผิดพลาดและการแก้ไขรายการซื้อขายผิดพลาดของบริษัทฯ
ซึ่งกำกับดูแลโดยฝ่ายตรวจสอบและพัฒนาระบบงาน (Compliance Department)
ในกรณีมีประเด็นสงสัยฝ่ายตรวจสอบและพัฒนาระบบงานจะตรวจสอบเพิ่มเติม ทั้งนี้
เพื่อให้มั่นใจว่าการโอนรายการซื้อขายผิดพลาดเข้าบัญชีบริษัทฯ
สอดคล้องกับกฎข้อบังคับของตลาดหลักทรัพย์แห่งประเทศไทย

บริษัทฯ กำหนดให้ทำการแก้ไขรายการในทันทีที่ทราบว่ามีความผิดพลาดเกิดขึ้น
ในกรณีที่ไม่สามารถแก้ไขได้ทันที บริษัทฯ อนุญาตให้คงค้างรายการซื้อขายผิดพลาดในบัญชีบริษัทฯ
ได้เพียง 1 คืน เท่านั้น หากเจ้าหน้าที่การตลาดจะขอ ให้คงรายการดังกล่าวเกินกว่าเวลาที่กำหนด
จะต้องทำบันทึกชี้แจงเหตุผลผ่านผู้จัดการสาขา/หัวหน้าทีมการตลาด
เพื่อขออนุมัติจากคณะกรรมการสินเชื่อเป็นรายกรณีไป

ความรับผิดของเจ้าหน้าที่การตลาดต่อผลขาดทุนที่เกิดขึ้นจากการแก้ไขรายการซื้อขายผิดพลาด
จะเป็นไปตามระเบียบปฏิบัติเกี่ยวกับการซื้อขายผิดพลาดและการแก้ไขรายการซื้อขายผิดพลาด
กล่าวคือ เจ้าหน้าที่การตลาดจะรับผิดชอบ ต่อผลขาดทุนที่เกิดขึ้นในอัตราร้อยละ 50
หากมีหลักฐานในการรับคำสั่งซื้อขายจากลูกค้า แต่หากไม่พบหลักฐานดังกล่าว
เจ้าหน้าที่การตลาดจะต้องรับผิดชอบต่อผลขาดทุนที่เกิดขึ้นทั้งจำนวน
และในกรณีที่เกิดผลขาดทุนจากการแก้ไขรายการผิดพลาดมีมูลค่าเกิน 2,000 บาท
จะต้องรายงานให้ประธานเจ้าหน้าที่บริหารทราบโดยเร็ว

อนึ่ง รายการที่ลูกค้าเป็นผู้ทำการซื้อขายหลักทรัพย์ผ่านระบบอินเทอร์เน็ตด้วยตนเอง
จะไม่สามารถโอนเข้าบัญชี ซื้อขายหลักทรัพย์ผิดพลาดได้

งานวิจัย

ในปี 2555 ฝ่ายวิเคราะห์หลักทรัพย์ของ UOB Kay Hian
ได้รับนักวิเคราะห์ที่เชี่ยวชาญด้านยุทธศาสตร์รายย่อยและ หลักทรัพย์ในกลุ่ม small-cap
เข้ามาร่วมงาน พร้อมทั้งเพิ่มการวิเคราะห์หลักทรัพย์ที่ดูแลจากเดิม 67 บริษัทเป็น 83 บริษัท
และตั้งเป้าขึ้นเป็น 110 บริษัทในอนาคต

กลุ่มบริษัท UOB ได้ให้ความสำคัญกับฝ่ายวิเคราะห์หลักทรัพย์ในประเทศไทยมากขึ้น
โดยตั้งฝ่ายวิเคราะห์หลักทรัพย์ของไทยให้เป็นศูนย์กลางของกลุ่มสื่อสารโทรคมนาคมภูมิภาค
และเพิ่มบทความวิจัยที่มีประโยชน์อื่นๆ อาทิ What to Do in Thailand Today?, Small-Cap
Talk, Commodity Focus, SET50-50, และ Market Statistics เป็นต้น

ความมุ่งมั่นของเราไม่ได้อยู่ที่เพียงแค่การพัฒนาบทวิเคราะห์
แต่ยังรวมไปถึงการขยายการเข้าถึงด้านการตลาดและสร้างความสัมพันธ์อันดีระหว่างองค์กร
โดยเราได้ทำการเยี่ยมชมสาขาอย่างน้อย 5 แห่งในปี 2555 และยังเป็นพันธมิตรกับ Money
Channel ในการผลิตรายการใหม่ที่มีชื่อว่า “Good Morning ASEAN with UOB Kay Hian”
เพื่อประชาสัมพันธ์การเข้าสู่ประชาคมเศรษฐกิจอาเซียนของภูมิภาคเรารวมทั้งการซื้อขายข้ามแดนมากขึ้น

ในปี 2555 เราได้จัดการประชุม และจัด road show ไปต่างประเทศกับบริษัทจดทะเบียน 6
บริษัท รวมทั้งการเดินไปศึกษาดูงานที่ยุโรป 1 ครั้ง โดยทั้ง 6 บริษัทดังกล่าว
ต่างเป็นผู้นำตลาดของกลุ่ม อาทิเช่น บริษัท บ้านปู จำกัด (มหาชน) (BANPU)และ บริษัท
กรุงเทพดุสิตเวชการ จำกัด (มหาชน) (BGH) เป็นต้น นอกจากนี้ เรายังได้จัด Small Cap
Luncheon กับ 20 บริษัท และนักเศรษฐศาสตร์ 3 ท่านตลอดปี 2555

ฝ่ายวิเคราะห์หลักทรัพย์ ได้มีการจัดโครงสร้างใหม่เพื่อให้การทำงานเป็นระบบมากขึ้น

[]

4.1.2 ธุรกิจการจัดจำหน่ายหลักทรัพย์

บริษัทฯ ได้รับอนุญาตให้ประกอบธุรกิจจัดจำหน่ายหลักทรัพย์ โดยบริษัทฯ
มีนโยบายเน้นให้บริการด้านตราสารทุน เช่น การเสนอขายหลักทรัพย์ต่อประชาชนทั่วไปครั้งแรก
(Initial Public Offering) การเสนอขายต่อประชาชนทั่วไปสำหรับ หุ้นเพิ่มทุนใหม่
(Secondary Public Offering) การเสนอขายแก่ผู้ถือหุ้นเดิม (Rights Issue)
และการเสนอขายแก่นักลงทุนเฉพาะเจาะจง (Private Placement)
และการเป็นตัวแทนการจัดจำหน่ายหลักทรัพย์

4.1.3 ธุรกิจด้านบริการซื้อขายหน่วยลงทุน

นอกเหนือจากการให้บริการทางด้านตลาดทุน บริษัทฯ
มีการขยายฐานธุรกิจไปสู่ธุรกิจการเป็นตัวแทนการขายและรับซื้อคืนหน่วยลงทุน
เพื่อเป็นทางเลือกในการจัดสรรเงินลงทุนของลูกค้าจากตลาดทุนไปสู่ตลาดเงินและตลาดตราสารหนี้
โดยการลงทุนผ่านกองทุนรวม ที่ผ่านมาบริษัทฯ มีการให้บริการธุรกิจด้านนี้เป็นสัดส่วนน้อย
อย่างไรก็ดี ปัจจุบัน บริษัทฯ มีการขยายการให้บริการให้เพิ่มมากขึ้น
โดยมีเจ้าหน้าที่ผู้ติดต่อที่ขึ้นทะเบียนกับสำนักงานคณะกรรมการ ก.ล.ต. และพร้อมให้บริการแก่ลูกค้า
และมีแผนที่จะพัฒนาธุรกิจด้านนี้อย่างต่อเนื่อง
โดยทำสัญญาเป็นตัวแทนขายสำหรับบริษัทจัดการกองทุนต่างๆ เพิ่มขึ้น
เพื่อเพิ่มสินค้าให้นักลงทุนมากขึ้น ทั้งนี้ บริษัทฯ ได้รับความเห็นชอบจากสำนักงานคณะกรรมการ
ก.ล.ต. ในการทำธุรกรรมการเป็นตัวแทนการขายและรับซื้อคืนหน่วยลงทุน โดย ณ สิ้นปี 2555
บริษัทฯ เข้าเป็นตัวแทนฯ ให้กับบริษัทหลักทรัพย์จัดการกองทุน (บลจ.) จำนวน 13 แห่ง ได้แก่

1.  บริษัทหลักทรัพย์จัดการกองทุน กรุงไทย จำกัด (มหาชน)

2.  บริษัทหลักทรัพย์จัดการกองทุน กสิกรไทย จำกัด

3.  บริษัทหลักทรัพย์จัดการกองทุน ทหารไทย จำกัด

4.  บริษัทหลักทรัพย์จัดการกองทุนรวม วรรณ จำกัด

5.  บริษัทหลักทรัพย์จัดการกองทุน เอ็มเอฟซี จำกัด (มหาชน)

6.  บริษัทหลักทรัพย์จัดการกองทุน กรุงศรี จำกัด

7.  บริษัทหลักทรัพย์จัดการกองทุน อเบอร์ดีน จำกัด

8.  บริษัทหลักทรัพย์จัดการกองทุน ไอเอ็นจี (ประเทศไทย) จำกัด

9.  บริษัทหลักทรัพย์จัดการกองทุน ยูโอบี (ไทย) จำกัด

10. บริษัทหลักทรัพย์จัดการกองทุน ฟิลลิป จำกัด

11. บริษัทหลักทรัพย์จัดการกองทุน โซลาริส จำกัด

12. บริษัทหลักทรัพย์จัดการกองทุน ทิสโก้ จำกัด

13. บริษัทหลักทรัพย์จัดการกองทุน ไทยพาณิชย์ จำกัด

  นอกจากนี้ บริษัทอยู่ระหว่างการดำเนินการขอเป็นตัวแทนฯ กับบริษัทหลักทรัพย์จัดการกองทุน
  (บลจ.) อีก 4 บลจ. ได้แก่

1.  บริษัทหลักทรัพย์จัดการกองทุน แอสเซท พลัส จำกัด

2.  บริษัทหลักทรัพย์จัดการกองทุน ซีไอเอ็มบี-พรินซิเพิล จำกัด

3.  บริษัทหลักทรัพย์จัดการกองทุน แลนด์ แอนด์ เฮ้าส์ จำกัด

4.  บริษัทหลักทรัพย์จัดการกองทุน เกียรตินาคิน จำกัด

4.1.4 ธุรกิจตราสารอนุพันธ์

บริษัทฯ ได้รับอนุญาตเพื่อประกอบธุรกิจการเป็นตัวแทนซื้อขายสัญญาซื้อขายล่วงหน้า (Derivatives
Agent) จากสำนักงานคณะกรรมการ ก.ล.ต.
รวมทั้งได้เข้าเป็นสมาชิกประเภทตัวแทนซื้อขายสัญญาซื้อขายล่วงหน้า (Derivatives Exchange)
กับบริษัทตลาดอนุพันธ์ (ประเทศไทย) จำกัด (มหาชน) (Thailand Futures Exchange:
TFEX) และบริษัทสำนักหักบัญชี (ประเทศไทย) จำกัด (Thailand Clearing House: TCH)
โดยบริษัทฯ ได้เริ่มเปิดบริการสัญญาซื้อขายล่วงหน้าวันแรก ในวันที่ 24 มีนาคม 2551

โดยบริษัทฯ
ให้ความสำคัญกับการให้ความรู้และอบรมเจ้าหน้าที่การตลาดและเจ้าหน้าที่ๆเกี่ยวข้องกับการให้บริการ
ซื้อขายตราสารอนุพันธ์
เนื่องจากตราสารอนุพันธ์เป็นสินค้าที่มีความซับซ้อนมากกว่าการซื้อขายหลักทรัพย์
อีกทั้งยังมีการพูดคุยกับนักลงทุนที่สนใจในบริการชนิดนี้ เพื่อให้แน่ใจว่า
นักลงทุนมีความเข้าใจในสินค้าอนุพันธ์ก่อน และแนะนำให้เข้ารับฟัง
การอบรมของทางตลาดหลักทรัพย์ เพื่อให้แน่ใจว่ามีความเข้าใจจริง ทั้งนี้
การลงทุนในตราสารอนุพันธ์มีระบบการ Mark to market ทุกวัน
ความเข้าใจก่อนการลงทุนจึงมีความสำคัญมากกว่าความต้องการในการขยายฐานลูกค้าอย่างรวดเร็ว

ทั้งนี้ บริษัทฯ ได้กำหนดนโยบายและวิธีการปฏิบัติงานด้านต่างๆไว้อย่างชัดเจน โดยสอดคล้องกับกฎ
ระเบียบและข้อบังคับของสำนักงานคณะกรรมการกำกับหลักทรัพย์และตลาดหลักทรัพย์ ตลาดอนุพันธ์
และสำนักหักบัญชีโดยหลักประกันที่บริษัทฯ จะรับจากลูกค้า จะต้องเป็นเงินสด
หรือให้เป็นไปตามเกณฑ์ที่สำนักหักบัญชีกำหนด

4.1.5 ธุรกิจการลงทุน

ทั้งนี้ บริษัทฯ ไม่มีนโยบายลงทุนในหลักทรัพย์ เนื่องจากบริษัทฯ
ได้คำนึงถึงความขัดแย้งทางผลประโยชน์
โดยเน้นที่จะให้บริการการเป็นนายหน้าซื้อขายหลักทรัพย์แก่ลูกค้าเป็นสำคัญ

4.1.6 ธุรกิจยืมและให้ยืมหลักทรัพย์

บริษัทฯ ร่วมมือกับบริษัทหลักทรัพย์ เพื่อธุรกิจหลักทรัพย์ จำกัด (มหาชน)
ให้บริการธุรกิจยืมและให้ยืมหลักทรัพย์ (Stock Borrowing and Lending; SBL)
เพื่อเพิ่มรูปแบบและการให้บริการด้านการลงทุน
ให้สามารถตอบสนองความต้องการของลูกค้าได้มากขึ้น

2.  การตลาดและภาวะการแข่งขัน

    1.  ภาวะอุตสาหกรรมและการแข่งขัน

ธุรกิจนายหน้าซื้อขายหลักทรัพย์

ในปี 2555 ดัชนีตลาดหลักทรัพย์ของไทยปรับตัวเพิ่มขึ้นร้อยละ 35.80 จาก 1,025.32 จุด มาอยู่ที่
1,391.93 จุด ด้วยมูลค่าซื้อขายเฉลี่ยต่อวันที่ 31,914 ล้านบาท เพิ่มขึ้นร้อยละ 8.7
เมื่อเทียบกับช่วงเดียวกันของปี 2554
โดยมีปัจจัยหนุนหลักจากการการฟื้นตัวของสภาวะเศรษฐกิจและนโยบายกระตุ้นเศรษฐกิจของรัฐบาล
เรียงตามลำดับเวลาดังต่อไปนี้

ในไตรมาส 1 ปี 2555 ดัชนีตลาดหลักทรัพย์ปรับตัวเพิ่มขึ้นร้อยละ 16.7 จาก 1,025.32 จุด
มาอยู่ที่ 1,196.77 จุดด้วยมูลค่าซื้อขายเฉลี่ยต่อวันที่ 30,466 ล้านบาท ลดลงร้อยละ 2.5
เมื่อเทียบกับช่วงเดียวกันของปี 2554 โดยปัจจัยหนุนหลักมาจาก
ภาวะด้านบวกของตลาดหลังผ่านวิกฤติน้ำท่วมที่ร้ายแรงที่สุดในรอบ 50 ปี
ยอดขายรถยนต์แข็งแกร่งจากการที่ผู้บริโภคซื้อรถยนต์ใหม่แทนคันเดิมที่ได้รับความเสียหายจากน้ำท่วม
และการใช้จ่ายเพื่อซื้อรถยนต์และที่อยู่อาศัย
ซึ่งได้รับผลดีจากนโยบายการคืนภาษีให้แก่ผู้ซื้อรถยนต์คันแรกและบ้านหลังแรกของรัฐบาล นอกจากนี้
ตลาดหุ้นไทยยังได้ประโยชน์จากการปรับลดอัตราภาษีนิติบุคคลมากที่สุดเป็นประวัติการณ์จากร้อยละ
30 เหลือร้อยละ 23

ในไตรมาส 2 ปี 2555 ดัชนีตลาดหลักทรัพย์ปรับตัวลดลงร้อยละ 2.10 จาก 1,196.77 จุด
มาอยู่ที่ 1,172.11 จุด ด้วยมูลค่าซื้อขายเฉลี่ยต่อวันที่ 28,576 ล้านบาท ลดลงร้อยละ 5.90
เมื่อเทียบกับช่วงเวลาเดียวกันของปี 2554 โดยในไตรมาสนี้
บรรดานักลงทุนต่างได้กำไรจากราคาหุ้นที่ปรับขึ้นอย่างมากในไตรมาสที่ 1 ปี 2555
นอกจากนี้ยังมีความกังวลว่านักธนาคารกลางในยุโรปพยายามที่จะหลีกเลี่ยงวิกฤติ
แทนที่จะหาทางแก้ปัญหาอย่างจริงจัง
อีกทั้งยังมีความกังวลเรื่องการปรับขึ้นอัตราค่าแรงขั้นต่ำซึ่งอาจส่งผลกระทบกับผลประกอบการของบริษัทต่างๆ

ในไตรมาส 3 ปี 2555 ดัชนีตลาดหลักทรัพย์ปรับตัวเพิ่มขึ้นร้อยละ 10.80 จาก 1,172.11 จุด
มาอยู่ที่ 1,298.79 จุด ด้วยมูลค่าซื้อขายเฉลี่ยต่อวันที่ 30,056 ล้านบาท ลดลงร้อยละ 7.10
เมื่อเทียบกับช่วงเวลาเดียวกันของปี 2554
แม้การปรับขึ้นอัตราค่าแรงขั้นต่ำจะส่งผลกระทบกับภาคอุตสาหกรรมที่ใช้แรงงานเป็นหลัก
(labor-intensive sector) บางกลุ่ม
อย่างไรก็ตามมาตรการดังกล่าวส่งผลให้กำลังซื้อในต่างจังหวัดและการใช้จ่ายด้านค้าปลีกเพิ่มขึ้นอีกด้วย
ตัวอย่างที่เห็นได้ชัด ได้แก่
สาขาร้านสะดวกซื้อรายใหญ่ที่สุดของประเทศที่รายงานการเติบโตของยอดขายของสาขาเดิม (same
store sales) เติบโตขึ้นร้อยละ 16 นอกจากนี้ จำนวนนักท่องเที่ยวยังปรับตัวเพิ่มขึ้นมากในเดือน
สิงหาคม 2555 แม้จะยังไม่เข้าสู่ช่วงท่องเที่ยวก็ตาม

ในไตรมาส 4 ปี2555 ดัชนีตลาดหลักทรัพย์ปรับตัวเพิ่มขึ้นร้อยละ 7.20 จาก 1,298.79 จุด
มาอยู่ที่ 1,391.93 จุด ด้วยมูลค่าซื้อขายเฉลี่ยต่อวันที่ 35,099 ล้านบาท พุ่งขึ้นร้อยละ 49.70
เมื่อเทียบกับช่วงเวลาเดียวกันของปี 2554 นอกจากนี้ ในไตรมาสนี้
ยอดขายรถยนต์ในไทยยังทำสถิติที่ 80,000 คัน จากงานมหกรรมยานยนต์ (Motor Expo) อีกทั้ง
จำนวนนักท่องเที่ยวที่เดินทางเข้ามายังประเทศไทยยังสูงที่สุดเป็นประวัติการณ์ที่ 2.08 ล้านคน
ในเดือนธันวาคม 2555
ซึ่งทำให้ต้องย้ายฐานการบินของสายการบินต้นทุนต่ำจากท่าอากาศยานสุวรรณภูมิไปยังท่าอากาศยานดอนเมือง
เมื่อเดือน ตุลาคม 2555

ตารางสรุปภาวะตลาดหลักทรัพย์แห่งประเทศไทย

+----------------------------------+--------+--------+--------+--------+
| หน่วย : ล้านบาท                    | 2555   | 2554   | 2553   | 2552   |
+----------------------------------+--------+--------+--------+--------+
| สรุปภาวะตลาดหลักทรัพย์แห่งประเทศไทย   |        |        |        |        |
+----------------------------------+--------+--------+--------+--------+
| ดัชนีตลาดหลักทรัพย์                   | 1,     | 1,     | 1,     | 734.54 |
|                                  | 391.93 | 025.32 | 032.76 |        |
+----------------------------------+--------+--------+--------+--------+
| มูลค่าหลักทรัพย์ตามราคาตลาด (ล้านบาท)  | 11,8   | 8,4    | 8,3    | 5,8    |
|                                  | 31,448 | 07,696 | 34,684 | 73,101 |
+----------------------------------+--------+--------+--------+--------+
| อัตราเงินปันผลตอบแทน (%)            | 2.98   | 3.72   | 2.92   | 3.65   |
+----------------------------------+--------+--------+--------+--------+
| อัตราส่วนราคาปิดต่อกำไรต่อหุ้น (เท่า)*** | 18.25  | 12.07  | 15.35  | 25.56  |
+----------------------------------+--------+--------+--------+--------+
| จำนวนบริษัทจดทะเบียน (บริษัท)         | 477    | 472    | 475    | 475    |
+----------------------------------+--------+--------+--------+--------+
| สรุปภาวะตลาด MAI                  |        |        |        |        |
+----------------------------------+--------+--------+--------+--------+
| ดัชนีตลาด MAI                      | 415.68 | 1.     | 1.     | 734.54 |
|                                  |        | 025.32 | 032.76 |        |
+----------------------------------+--------+--------+--------+--------+
| มูลค่าหลักทรัพย์ตามราคาตลาด (ล้านบาท)  | 1      | 77,310 | 55,128 | 39,131 |
|                                  | 33,017 |        |        |        |
+----------------------------------+--------+--------+--------+--------+
| อัตราเงินปันผลตอบแทน (%)            | 1.58   | 2.97   | 3.11   | 4.32   |
+----------------------------------+--------+--------+--------+--------+
| อัตราส่วนราคาปิดต่อกำไรต่อหุ้น (เท่า)*** | 22.80  | 16.36  | 18.39  | 22.74  |
+----------------------------------+--------+--------+--------+--------+
|   จำนวนบริษัทจดทะเบียน (บริษัท)       | 81     | 73     | 66     | 60     |
+----------------------------------+--------+--------+--------+--------+
| สรุปมูลค่าการซื้อขายหลักทรัพย์รวม        |        |        |        |        |
+----------------------------------+--------+--------+--------+--------+
| มูลค่าการซื้อขายหลักทรัพย์รวม*          | 15,2   | 14,3   | 14,0   | 8,8    |
|                                  | 31,276 | 82,961 | 67,895 | 57,958 |
+----------------------------------+--------+--------+--------+--------+
| -                                | 2,0    | 1,8    | 1,6    | 1,1    |
| ประเภทการลงทุนเพื่อบัญชีบริษัทหลักทรัพย์*  | 50,721 | 96,601 | 91,390 | 44,937 |
+----------------------------------+--------+--------+--------+--------+
| -                                | 13,1   | 12,4   | 12,3   | 7,7    |
| รวมทั้งตลาดโดยไม่รว                 | 80,555 | 86,360 | 76,505 | 13,021 |
| มประเภทการลงทุนเพื่อบัญชีบริษัทหลักทรัพย์* |        |        |        |        |
+----------------------------------+--------+--------+--------+--------+
| มูลค่าการซื้อขายหลักทรัพย์เฉลี่ยต่อวัน**    | 32,304 | 29,473 | 29,066 | 18,226 |
+----------------------------------+--------+--------+--------+--------+

  หมายเหตุ: * เป็นมูลค่าทั้งซื้อและขายหลักทรัพย์ในตลาดหลักทรัพย์แห่งประเทศไทยและตลาด
  MAI

  ** เป็นมูลค่าซื้อขายหมุนเวียนเฉลี่ยต่อวันในตลาดหลักทรัพย์และในตลาด MAI

  *** คำนวณตามหลักการคำนวณแบบใหม่ ซึ่งเริ่มใช้ตั้งแต่วันที่ 2 พฤษภาคม 2551

  ที่มา: ตลาดหลักทรัพย์แห่งประเทศไทย, SETSMART

แม้การแข่งขันทวีความรุนแรงมากขึ้นในปี 2555
แต่บริษัทหลักทรัพย์หลายแห่งและบริษัทที่เกี่ยวข้องกลับระมัดระวังตัวเองมากขึ้น
โดยหันไปกว้านซื้อหุ้นเพื่อร่วมกันเป็นพันธมิตรทางการค้า
ขณะที่บางรายการเป็นการตกลงซื้อขายกันนอกประเทศไทยในระดับของบริษัทแม่
แต่ส่งผลถึงตลาดหุ้นไทย โดยเฉพาะอย่างยิ่งการที่บริษัทในเอเชียซื้อหุ้นบริษัทตะวันตก
เนื่องจากบริษัทตะวันตกต้องกำจัดทรัพย์สินเพื่อให้สอดคล้องกับข้อกำหนดด้านเงินทุนในยุโรป

ในส่วนของ UOB Kay Hian เรามุ่งเน้นไปยังการรวมทรัพย์สินที่มีอยู่ การรับรู้ synergy
และประเมินผลเพื่อการปรับปรุงงานวิจัยของเราให้ครอบคลุม
รวมไปถึงการปรับปรุงระบบการซื้อขายหลักทรัพย์ผ่านอินเตอร์เน็ตให้ดียิ่งขึ้น ทั้งนี้
จากการรวมบริษัทกับบริษัทหลักทรัพย์ ยูไนเต็ด
ส่งผลให้ส่วนแบ่งทางการตลาดของเราปรับตัวเพิ่มขึ้นจากร้อยละ0 2.53 ในปี 2554 มาอยู่ที่ร้อยละ
3.06 ในปี 2555 อย่างไรก็ดี บริษัทในเครือของเรา ได้แก่ บริษัทหลักทรัพย์จัดการกองทุน ยูโอบี
(ไทย) จำกัด ประสบความสำเร็จในการซื้อหุ้น บริษัทหลักทรัพย์จัดการกองทุน ไอเอ็นจี
(ประเทศไทย) จำกัด แม้ต้องเผชิญหน้ากับคู่แข่งรายใหญ่กว่า อาทิ Principal and Macquarie
เราเชื่อมั่นว่าการขยาย portfolio
ด้านการจัดการทรัพย์สินของเราจะช่วยเอื้อประโยชน์กับธุรกิจหลักทรัพย์ในปีต่อจากนี้

เราเชื่อมั่นว่าการควบรวมบริษัทหลักทรัพย์จะเกิดขึ้นอย่างต่อเนื่องในประเทศไทย
แม้ในอนาคตอาจมีรูปแบบที่แตกต่างจากการเข้าซื้อกิจการเพียงรูปแบบเดียวเหมือนในปี 2554 และ
2555 โดยข้อตกลงที่ได้มีการซื้อขายกันในปี 2555 นั้น
ชี้ให้เห็นว่าบรรดาธนาคารยุโรปจะกำจัดทรัพย์สินของตนที่อยู่ในเอเชียด้วยราคาที่สมเหตุสมผลต่อไป
เนื่องจากสภาวะเศรษฐกิจในประเทศที่ถดถอยกอปรกับข้อกำหนดของเงินทุนที่เข้มงวดของ Basel
III

UOBKayHian ยังยึดมั่นในธุรกิจหลักของบริษัทฯได้แก่ การเป็นนายหน้าซื้อขายหลักทรัพย์รายย่อย
และยังคงมีเป้าหมายที่จะเข้าซื้อหุ้นบริษัทอื่นเพิ่มเติมต่อไป อย่างไรก็ตาม
เราเชื่อมั่นว่าการสร้างตราสินค้าภายใน การบริการ และ จำนวนสาขาที่เพิ่มขึ้น
ยังคงเป็นปัจจัยสำคัญที่นำพาความสำเร็จมาสู่บริษัทฯในระยะยาว

ในปี 2555 เราได้ลงทุนในส่วนของโบรกเกอร์รายย่อยเพื่อเพิ่มประสิทธิภาพในการบริหาร
และเพิ่มการวิเคราะห์ในหลักทรัพย์กลุ่ม small-cap ซึ่งเป็นด้านที่เราสามารถแข่งขันในตลาดได้
นอกจากนี้ เรายังเพิ่มหุ้นที่อยู่ในการวิเคราะห์ของเราจาก 67 เป็น 83 บริษัท
และตั้งเป้าในระยะยาวเป็น 110 บริษัท
ซึ่งจะทำให้เรากลายเป็นหนึ่งในบริษัทหลักทรัพย์ที่มีบทวิเคราะห์หลักทรัพย์ที่ครอบคลุมมากที่สุดในประเทศ
อีกทั้งกลุ่มบริษัทฯ ยังให้ความสำคัญกับประเทศไทยตามเดิม
โดยให้ประสานงานกับทีมวิเคราะห์หลักทรัพย์กลุ่มสื่อสารโทรคมนาคมระดับภูมิภาค

ตารางแสดงมูลค่าการซื้อขายหลักทรัพย์และส่วนแบ่งตลาดของบริษัทฯ ในปี 2553 – 2555

  ---------------------------------------- ---------- ---------- ----------
                                           2555       2554       2553

  มูลค่าการซื้อขายหลักทรัพย์รวมของบริษัทฯ (ล้านบาท)  421,362    315,561    319,216

  ส่วนแบ่งการตลาดของบริษัทฯ(ร้อยละ)             3.06       2.53       2.58

  อันดับส่วนแบ่งการตลาด                        13         20         16
  ---------------------------------------- ---------- ---------- ----------

สภาวะตลาดตราสารอนุพันธ์โดยรวมปี 2555

ในปี 2555 ปริมาณการซื้อขายตราสารอนุพันธ์ รวมทั้งสิ้น10,457,928 สัญญา
ซึ่งมีปริมาณการซื้อขายเฉลี่ยต่อวันเท่ากับ 43,823 สัญญา หรือเพิ่มขึ้นร้อยละ 6.51
เมื่อเทียบกับปริมาณการซื้อขายเฉลี่ยต่อวันในปี 2554 ซึ่งสามารถแบ่งได้เป็น SET 50 Index
Futures 16,692 สัญญา, Single Stock Futures (SSF) 8,849 สัญญา, SET 50 Index
Option 221 สัญญา, Metal Futures (Gold & Silver Futures) 14,927 สัญญา,
Brent Crude Oil Futures 603 สัญญา และ Interest rate Futures 0 สัญญา
เมื่อเทียบกับปี 2554 ที่มีปริมาณการซื้อขายเฉลี่ยต่อวันอยู่ที่ 41,145 สัญญา
ในจำนวนนี้สามารถแบ่งได้เป็น SET50 Index Futures 16,479 สัญญา, Single Stock
Futures 6,468 สัญญา, SET50 Index Option 443 สัญญา, Gold Futures 16,479
สัญญา และ Interest Rate Futures 2 สัญญา โดยในปี 2555 มีสถานะคงค้าง ณ วันที่ 31
ธันวาคม 2555 ทั้งสิ้น 238,981 สัญญา และมีจำนวนบัญชีซื้อขายอนุพันธ์รวมทั้งสิ้น 80,893 บัญชี
เพิ่มขึ้นร้อยละ 29 จากสิ้นปี 2554 ที่มีจำนวนบัญชีซื้อขายอนุพันธ์ทั้งสิ้น 62,883 บัญชี

นักลงทุนสถาบันเริ่มเข้ามาซื้อขายในตลาดอนุพันธ์มากขึ้น โดย ณ ปี 2555
นักลงทุนสถาบันมีสัดส่วนการซื้อขายในตลาดอนุพันธ์อยู่ที่ร้อยละ 38.9 เพิ่มขึ้นอย่างต่อเนื่อง
จากที่อยู่ระดับเพียง ร้อยละ 27.90 ในปี 2549
(ซึ่งเป็นปีแรกที่เริ่มเปิดการซื้อขายในตลาดอนุพันธ์) ขณะที่นักลงทุนต่างชาติมีบทบาทน้อยลง
มาอยู่ที่ระดับร้อยละ 7.70 ในปี 2555 จากร้อยละ 19.20 ในปี 2549
ส่วนนักลงทุนรายย่อยยังอยู่สัดส่วนเท่าเดิมประมาณร้อยละ 53

ปริมาณการซื้อขายเฉลี่ยโดยรวมในปี 2555 ปรับตัวสูงขึ้นร้อยละ 7
ส่วนใหญ่เกิดจากปริมาณการซื้อขายเฉลี่ยที่เพิ่มขึ้นของ Single Stock Futures และ Brent
Crude Oil Futures ที่เพิ่มขึ้นร้อยละ 37 และ 845 ตามลำดับ เนื่องจาก Single Stock
Futures มีการเพิ่มหุ้นอ้างอิงอีก 16 ตัว เริ่มตั้งแต่วันที่ 21 มีนาคม 2554 ทำให้ปี 2554
มีการซื้อขายเพียง 9 เดือนเท่านั้น ส่วน Brent Crude Oil Futures เริ่มซื้อขายตั้งแต่วันที่ 17
ตุลาคม 2554 นอกจากนี้ Brent Crude Oil Futures ยังมีการซื้อขายเพิ่มเติมในช่วงกลางคืน
(Night Session) ในช่วง 19.30 - 22.30 น. ด้วย ดังนั้นปี 2555
จึงมีการซื้อขายเต็มตลอดทั้งปีของสินค้าดังกล่าวข้างต้น

ตารางแสดงมูลค่าการซื้อขายตราสารอนุพันธ์และส่วนแบ่งตลาดของบริษัทฯ ในปี 2553 – 2555

  -------------------------------------- ------------ ------------ -----------
  ปริมาณซื้อขายตราสารอนุพันธ์                  2555         2554         2553

  ตลาดสัญญาซื้อขายล่วงหน้า (สัญญา)             10,457,928   10,027,166   4,519,436

  บริษัทฯ (สัญญา)                           198,025      261,975      26,211

  ส่วนแบ่งการตลาด (ร้อยละ)                  1.89         2.61         0.58

  อันดับส่วนแบ่งการตลาด                      21           16           35
  -------------------------------------- ------------ ------------ -----------

  ที่มา SETSMART

  ลักษณะลูกค้าของบริษัท

ลูกค้าของบริษัทฯ
มีทั้งลูกค้าบุคคลธรรมดาและลูกค้าสถาบันทั้งในประเทศและต่างประเทศซึ่งมีสัดส่วนในปี 2553 –
2555 ดังนี้

  --------------------------- -------------- -------------- --------------
  สัดส่วนประเภทลูกค้า (ร้อยละ)     2555           2554           2553

  ลูกค้าบุคคล                    73.44          77.72          79.34

  ลูกค้าสถาบัน                   26.56          22.28          20.66
  --------------------------- -------------- -------------- --------------

ในปี 2555 บริษัทฯ ไม่มีการพึ่งพิงรายได้จากลูกค้ารายใหญ่รายใดเกินกว่าร้อยละ 10 ของรายได้
สำหรับสัดส่วนมูลค่าการซื้อขายหลักทรัพย์ของลูกค้ารายใหญ่ 10 ลำดับแรก
คิดเป็นสัดส่วนประมาณร้อยละ 34.91 และในปี 2554 คิดเป็นสัดส่วนประมาณร้อยละ 30.08

สำหรับการซื้อขายหลักทรัพย์สำหรับแต่ละประเภทบัญชี มีรายละเอียด ดังนี้

  --------------------------- -------------- -------------- --------------
  สัดส่วนประเภทบัญชี (ร้อยละ)      2555           2554           2553

  บัญชีเงินสด*                   86.51          85.99          82.27

  บัญชีเครดิตบาลานซ์              13.49          14.01          17.73
  --------------------------- -------------- -------------- --------------

หมายเหตุ: * รวมมูลค่าการซื้อขายหลักทรัพย์ของลูกค้าที่กู้ยืมเงินเพื่อซื้อหลักทรัพย์จาก TSFC

สัดส่วนของบัญชีเครดิตบาลานซ์ปรับลดลงเล็กน้อยจากร้อยละ 14.01 ในปี 2554 เป็นร้อยละ
13.49 ในปี 2555 และสัดส่วนของบัญชีเงินสดของบริษัทฯ ในปี 2555 ปรับเพิ่มขึ้นจากร้อยละ
85.99 เป็น 86.51 เนื่องจากการจัดกิจกรรมต่างๆ เพื่อขยายฐานลูกค้ารายย่อย นอกจากนี้
บริษัทฯ ยังได้รับประโยชน์จากการเข้าซื้อบริษัทหลักทรัพย์ ยูไนเต็ด จำกัด (มหาชน) อย่างไรก็ตาม
การเปลี่ยนแปลงสัดส่วนการซื้อขายหลักทรัพย์สำหรับแต่ละประเภทบัญชี
ถือเป็นเป็นการเปลี่ยนแปลงที่ไม่มีนัยสำคัญแต่อย่างใด

3.  การจัดหาผลิตภัณฑ์และบริการ

    1.  แหล่งที่มาของเงินทุน

แหล่งเงินทุนของบริษัทฯ มาจากส่วนของผู้ถือหุ้นเป็นหลัก โดย ณ วันที่ 31 ธันวาคม 2555 บริษัทฯ
มีทุนจดทะเบียน 502.45 ล้านบาท ซึ่งเรียกชำระแล้ว 502.45 ล้านบาท
ซึ่งบริษัทมีเงินกู้ระยะสั้นที่ใช้เพื่อหมุนเวียน 720 ล้าน และ ส่วนของผู้ถือหุ้น 2,259.34 ล้านบาท

2.  การจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

ในปี 2554 บริษัทฯ ไม่มีการกู้ยืมเงินกับสถาบันการเงินใดๆ หรือบุคคลใดๆ
ที่เกี่ยวข้องกับผู้บริหารหรือผู้ถือหุ้นรายใหญ่เลย

ในปี 2555 บริษัทฯ มีการกู้ยืมเงินกับบริษัท ยูโอบี เคย์เฮียน โฮลดิ้ง จำกัด
ซึ่งเป็นบริษัทใหญ่ของบริษัท โดยให้วงเงินกู้ยืมเงิน 20 ล้านเหรียญสหรัฐ หรือประมาณ 618
ล้านบาทโดยมีเงื่อนไขชำระคืนภายใน 1 ปี โดยมีรายละเอียด ดังนี้

  - เมื่อวันที่ 14 พฤษภาคม 2555 บริษัทฯ กู้ยืมเงินจากบริษัท ยูโอบี เคย์เฮียน โฮลดิ้ง จำกัด
  เป็นเงินจำนวน 4 ล้านเหรียญสหรัฐ หรือประมาณ 125.75 ล้านบาท อัตราดอกเบี้ยร้อยละ
  1.37 ต่อปี ต่อมาเมื่อวันที่ 14 มิถุนายน 2555 บริษัทได้ชำระเงินกู้ยืมดังกล่าวแล้วทั้งจำนวน

  - เมื่อวันที่ 7 กรกฎาคม 2555 บริษัทกู้ยืมเงินจากบริษัท ยูโอบี เคย์เฮียน โฮลดิ้ง จำกัด
  เป็นเงินจำนวน 5 ล้านเหรียญสหรัฐ หรือประมาณ 158.60 ล้านบาท อัตราดอกเบี้ยร้อยละ
  1.27 ต่อปี ต่อมาเมื่อวันที่ 14 สิงหาคม 2555 บริษัทได้ชำระเงินกู้ยืมดังกล่าวแล้วทั้งจำนวน

3.  การดำรงอัตราส่วนเงินกองทุนสภาพคล่องสุทธิ

ในช่วงปี 2553 - 2554 บริษัทฯ สามารถดำรงอัตราส่วนเงินกองทุนสภาพคล่องสุทธิ
สูงกว่าอัตราร้อยละขั้นต่ำตามเกณฑ์การดำรงเงินกองทุนสภาพคล่องสุทธิที่สำนักงานคณะกรรมการ
ก.ล.ต. กำหนด แสดงให้เห็นว่าบริษัทฯ มีสภาพคล่องเพียงพอในการดำเนินธุรกิจ โดยในปี 2553
บริษัทฯ มีอัตราส่วนเงินกองทุนสภาพคล่องสุทธิ อยู่ในช่วงร้อยละ 105.14 ถึงร้อยละ 543.89 ในปี
2554 บริษัทฯ มีอัตราส่วนเงินกองทุนสภาพคล่องสุทธิ อยู่ในช่วงร้อยละ 36.68 ถึงร้อยละ 279.89
และในปี 2555 บริษัทฯ มีอัตราส่วนเงินกองทุนสภาพคล่องสุทธิ อยู่ในช่วงร้อยละ 13.79 ถึงร้อยละ
145.93 โดยทั่วไปอัตราส่วนเงินกองทุนสภาพคล่องสุทธิจะเปลี่ยนแปลงเนื่องจากปัจจัยต่างๆ เช่น
ปริมาณการซื้อขายหลักทรัพย์ของลูกค้า การจัดจำหน่ายหลักทรัพย์
ซึ่งมีหลักทรัพย์ที่รับประกันการจัดจำหน่ายไม่หมดต้องโอนเข้าเป็นเงินลงทุนของบริษัทฯ
เงินลงทุนของบริษัทฯ เป็นต้น สำหรับอัตราส่วนเงินลงทุนสภาพคล่องสุทธิของบริษัทฯ
จะเปลี่ยนแปลงตามปริมาณการซื้อขายหลักทรัพย์ของลูกค้าเป็นหลัก
โดยถ้าในช่วงใดลูกค้ามีปริมาณการซื้อขายมาก
จะทำให้อัตราส่วนเงินกองทุนสภาพคล่องลดลงในช่วงเวลาการชำระราคาของลูกค้าหรือ T+3